Հակառակորդը գրաւել էր մեր դիրքերից մի քանիսը: Անձնակազմը կռւել էր մինչեւ վերջ: Գրաււած դիրքերից 200 մետր էինք հեռու: Պիտի այդ կարեւոր յենակէտը պահէինք, որ թշնամին չառաջանար: Չորս հոգով էինք, յետոյ ստորաբաժանումից էլի տղաներ միացան մեզ: Ամրացանք դիրքում: Քողարկւեցինք: Մեծ քանակութեամբ զինամթերք էինք վերցրել. երկար մարտեր էին սպասւում: Գրոհներով փորձում էին ճեղքել մեր պաշտպանութիւնը: Չէր ստացւում: Ազնաւուրը նռնականետով 50 մետր հեռաւորութիւնից զրահատեխնիկա շարքից հանեց: Խնդիր ստացանք ազատագրելու գրաււած դիրքը: Դիպուկահարի աջակցութեամբ առաջացանք: Նռնակներով ոչնչացրինք յատուկջոկատայիններին: Մտանք դիրք: Չկարողացանք երկար պահել, տանկեր շարժւեցին մեզ վրայ: Մեզանից մի քանի մետր այն կողմ էլ հակատանկայիններն էին: Վեց տանկ շարքից հանեցին: Վերադարձանք մեր դիրք ու այդտեղից շարունակեցինք կռիւը մինչեւ ապրիլի 4-ի գիշերը: Թշնամին չդիմացաւ, յետ քաշւեց: Տասնեակ սպանւածներ ունէին: Յոգնել էին: